Zazakipediya:Edebiyatê Kaykerdene

Domani ke wertê ho de kay kenê, jê kılamu qesu têdıma vanê ke, ero gos wes yenê. Peyniya na qesu eve qafiye qedina. Na qesê kaykerdene ki edeviyatê xelki ra say benê. Edeviyatê kaykerdene ra hirê torey estê:

 Mordene 
Domani, wertê ho de bırinê ra, benê dı sırey. Sıra jüye ra jü, bêçıka ho fino fekê ho, mılneno, waxto ke vete, nano hevalê dotêni ra, qesê vano, qesê dıyine ke va, nano ho ra, oncia dotêni ra. Peyniye de ke kami de mend.

I. 

Akule dakule 	     					 
çar u çemver 	                 
mısk u hemver 	     
as tos 	                             
tıngıla fıs 	                

Ekıle, mekıle 
Bıskıze, xemele 
çar u çember 	                 
mısk u hember 	     
(t)as tos 	                             
tıngıla fıs 	                

II. 

Ekıle, mekıle 					 
Bıskıze, xemele 
yara bınge 
paq u lınge 
sam sune 
hat bure 
ket bıra 
çıkolo bıra  

 Ğeletnais 
Qesey, jê kılamu leto jêde eve qafiye vajinê. Qesey ve hostaêni heni têdıma vajinê ke, jüy ke vati, gereke pêt vazo, hem ki ho meğeletno, sas mekero. Hurdi çekuyê peyêni gereke boyna têdıma vajiyê, ya hata ke qefeliya, ya ki hata ke ho sas kerd.

I. 

Na pençere de tusko   
Ha pençere de mısko 
Son çê tuski, tuski won 
Son çê mıski, tuski won 

II. 

Na pençere de thıriye  
Ha pençere de riye 
Son çê thıriye, thıriye won 
Son çê riye, thıriye won 

III. 

Na pençere de eskıze 
Ha pençere de aspıze 
Son çê eskıze, eskıze won 
Son çê aspıze, eskıze won 

IV. 

Son çê goze, goze won 
Son çê xoze, goze won 

V. 

Muriye gır biye, muriye won 
Ci gır bi, muriye won 

VI. 

Kamo qal keno, qalê lazê Qerê kherri keno? 
Heq vo pir vo! Kes qalê lazê Qerê kherri nêkeno. 

 Pers u Cüav 
Waxto ke domani kay kenê, jü pers keno, jüyo bini ki cüav dano, kami ke zana.

- Sona koti ? 
- Son suke. 
- Seveta çınay? 
- Seveta kıncunê veyvıke. 
- Çı ana ? 
- Niştanê qılıke 
- Zovina çı ana? 
- Pozmıkê pırnıke, 
- kam ke nêzano 
- kırê diki de pipıke 

Nuştoğ: Zılfi Selcan

Kategoriye:Edebiyat
Kategoriye:Edebiyatê Zazayan